Document ID: /roh_data/filtered/fineweb-2-filterrobots_roh.jsonl.gz/53345

Tar ils tancadis da marca vegnan ils pretschs fixads dal patrun da la marca. Auter è quai tar tancadis independents, sco per exempel tar il tancadi Caduff a Tavanasa. Il pitschen tancadi saja adina in zic pli bunmartgà, di Claudio Caduff. El maina la fatschenta a Tavanasa cun duas partiziuns: lavurs da crana ed in tancadi cun bistro.
Tancadi pitschen po decider sez da furnitur e marscha
Mintga di survegnia el ils pretschs da differents furniturs da benzin e possia decider, nua e cura ch'el cumpria. Latiers tar il pretsch vegnan ils custs da transport, taglia e la marscha. La marscha è la differenza tranter ils custs da cumprar, taxas, custs da transport, e da l'autra vart il pretsch dumandà per in liter benzin u diesel. Perquai po el calcular auter, e metter la marscha pli bass. Perquai ch'els sajan ina fatschenta pitschna, sajan era las structuras davos la fatschenta simplas e ses custs fix sajan bass. Cun quai è alura il pretsch ch'il client paja era pli bass.
Er possia el tscherner tranter differentas qualitads – quai ch'haja era da far cun ils pretschs. Sin cust da la qualitad na spargnass Claudio Caduff dentant mai, sco el di.
Or da l'archiv: